Приложение 8

ТЕХНИЧЕСКИ СПЕЦИФИКАЦИИ И ИЗИСКВАНИЯ

***Предмет на настоящата поръчка е:*** Изготвяне на оценки за съответствието на инвестиционните проекти със съществените изисквания към строежите и упражняване на строителен надзор по време на строителството по проект „Изграждане на комплекс за социални грижи за възрастни хора и лица с умствена изостаналост“ по процедура BG16RFOP001-5.002 „Подкрепа за деинституционализация на социалните услуги за възрастни и хора с увреждания“ по ОП „Региони в растеж“ 2014-2020 по обособени позиции:

Обособена позиция №1: Изготвяне на оценка за съответствието на инвестиционния проект със съществените изисквания към строежите и упражняване на строителен надзор по време на строителството за обект: „Изграждане на комплекс за социални грижи за възрастни хора и лица с умствена изостаналост“ за изграждане на нови 4 броя „Център за грижа за лица с умствена изостаналост“ с капацитет 15 места всеки;

Обособена позиция №2: Изготвяне на оценка за съответствието на инвестиционния проект със съществените изисквания към строежите и упражняване на строителен надзор по време на строителството за обект: „Изграждане на комплекс за социални грижи за възрастни хора и лица с умствена изостаналост“ за ремонт и реконструкция на „Център за грижа за възрастни хора в невъзможност за самообслужване“ 1 брой с капацитет 15 места;

Услугите по обособена позиция №2 ще бъдат възложени по реда на съответната им индивидуална стойност на основание чл. 21, ал. 6 от ЗОП, чрез директно възлагане. Стойността на позиция № 2 не надхвърля 156 464 лв. и стойността, и възложена по този начин, не надхвърля 20 на сто от общата стойност на поръчката. Във връзка с гореизложеното, Възложителят ще възложи директно услугите по обособена позиция № 2 на основание чл. 20, ал. 4, т. 3 от ЗОП. За обособена позиция №2 не следва да се подават оферти.

Процедурата за избор на Изпълнител, ще се извърши съгласно изискванията на Закона за обществени поръчки и съответните подзаконови нормативни актове.

***1. Предмет на поръчката***

***Предмет*** на възлагане на настоящата поръчка е: „Изготвяне на оценки за съответствието на инвестиционните проекти със съществените изисквания към строежите и упражняване на строителен надзор по време на строителството“ за обект:

„Изграждане на комплекс за социални грижи за възрастни хора и лица с умствена изостаналост“ за изграждане на нови 4 броя „Център за грижа за лица с умствена изостаналост“ с капацитет 15 места всеки;

***2. Описание на дейността, предмет на възлаганата обществена поръчка.***

* ***Предметът включва***

Изпълнение на задачите в два етапа:

***Етап 1: Изготвяне на оценки на съответствието на работниите инвестиционни проекти със съществените изисквания към строежите до издаване на разрешение за строеж за следните обекти:***

* Изграждане на четири броя нови сгради с предназначение „Център за грижа за лица с умствена изостаналост“ всяка с капацитет 15 места, находящи се в с. Церова Кория, Община Велико Търново
* Ремонт и реконструкция на един брой „Център за грижа за възрастни хора в невъзможност за самообслужване“ с капацитет от 15 места, находящ се в гр.Велико Търново, кв. Колю Фичето, ул.“ Симеон Велики“ № 3
* ***Упражняването на консултантската услуга ще се осъществява в задължителния обхват на чл.142 и чл.166 до чл.168 ЗУТ, при условията и стриктно спазване на :***
* Закон за устройство на територията;
* Настоящата техническа спецификация;
* Изискванията на ОП „Региони в растеж“ 2014-2020г.;
* Допълнителни указания на Възложителя, когато е приложимо;
* Условията на договора за предоставяне на консултантска услуга;
* Друго приложимо законодателство и нормативни документи в областта на изготвяне на комплексни доклади за оценка на съответствието на инвестиционните проекти;

***Етап 2: Упражняване на строителен надзор*** по време на строителството, съгласно чл. 166, ал.1, т.1 от ЗУТ вкл. всички регламентирани от закон услуги, в следния задължителен обхват, регламентиран в чл.168, ал.1 от ЗУТ:

- законосъобразно започване на строежа;

- пълнота и правилно съставяне на актовете и протоколите по време на строителството;

- изпълнение на строежите съобразно одобрените инвестиционни проекти и изискванията за изпълнение на строежа, съгласно нормативните актове и техническите спецификации за пожарна безопасност, опазване на околната среда по време на строителството;

- спазване на изискванията за здравословни и безопасни условия на труд в строителството;

- качество на влаганите строителни материали и изделия и съответствието им с нормите за безопасност;

- недопускане на увреждане на трети лица и имоти вследствие на строителството;

- оценката за достъпност на строежа от лица с увреждания;

- годност на строежа за въвеждане в експлоатация;

* ***Задължителният минимален състав на екипа трябва да включва специалисти в областите***, покриващи предмета на поръчката в съответствие с изискванията на Наредбата за условията и реда за издаване на лицензи на консултанти за оценяване на съответствието на инвестиционните проекти и/или упражняване на строителен надзор, включени в основния списък към лиценза по чл. 167 от ЗУТ или еквивалент за чуждестранни участници.
* ***Изготвяне и подписване на всички актове и протоколи по време на строителството***, необходими за оценка на строежите, съгласно изискванията за безопасност и законосъобразното им изпълнение, съгласно ЗУТ и Наредба №3/31.07.2003г. *за съставяне на актове и протоколи по време на строителството*;
* ***Откриване на строителните площадки*** и определяне на строителните линии и ниво за съответния строеж, в присъствието на лицата по чл. 223, ал. 2 от ЗУТ, при съставяне на необходимия за това протокол по Наредба №3 от 2003г. *за съставяне на актове и протоколи по време на строителството;*
* ***Заверка на Заповедните книги на строежите*** и писмено уведомяване в 7-дневен срок от заверката компетентните органи: общинска администрация, РДНСК, РСПБС, Инспекция по труда;
* ***Изпълняване функциите на координатор по безопасност и здраве за етапа на строителството*** съгласно чл.5, ал.3 от Наредба № 2 от 2004 г. *за минимални изисквания за здравословни и безопасни условия на труд при извършване на строителни и монтажни работи.*
* ***Предоставяне пред Възложителя на технически междинни и окончателни отчети*** при изплащане на извършения строителен надзор по време на изпълнение на строително – монтажните работи, съдържащи: списък на основните дейности (видове работи) от строежите като цяло, за които е упражнен текущ строителен надзор, съставените документи (актове), както и за възникнали проблеми (ако има такива) и съответно необходимите мерки за решаването им.
* ***Изготвяне на Окончателни доклади*** за съответните строежи, съгласно чл.168, ал.6 от ЗУТ, за издаване на Удостоверение за въвеждане в експлоатация, включително ***всички технически паспорти и приложенията към тях***, *съгласно Наредба № 5 от 2006 г. за техническите паспорти на строежите.*
* ***Внасяне на съответните окончателни доклади*** в Общинската администрация.
* ***Упражняване на строителен надзор по време на отстраняване на проявени скрити дефекти*** през гаранционните срокове за срок до изтичането на 30 (тридесет) дни след датата на последния гаранционен срок за изпълнените СМР и съоръжения за строежа.

***3. Характеристики на строежите***

Основната цел на проекта е осигуряване на съвременна, подходяща и ефективна социална инфраструктура на територията на Община Велико Търново, която да допринесе за постигане на целите на Националната стратегия за дългосрочна грижа и на общинските стратегически и планови документи, а именно – създаване на условия за независим и достоен живот на възрастните хора и хората с увреждания,, посредством предоставяне на качествени, достъпни и устойчиви услуги за дългосрочна грижа, според индивидуалните им потребности, при достигане на по-добър баланс между качество на услугите и ефективното и ефикасното им предоставяне.

Място на изпълнение:

- офисите на Избрания за изпълнител ;

- територията на Община Велико Търново;

- село Церова кория, Община Велико Търново;

- град Велико Търново, улица „Симеон Велики“ №3 ;

Обектите по обособена позиция №1 се намират в село Церова Кория, Община Велико Търново като е планирано изграждането им в УПИ II с идентификатор 78428.75.21 по кадастралната карта на землището на с. Церова кория, м. Иванова чешма

Обектът по обособена позиция №2 се намира в град Велико Тънрово, като се намира в (ПИ с идентификатор № 10447.502.41) с адрес гр. Велико Търново, ж.к. „Кольо Фичето“, ул. „Симеон Велики“ № 3

Предвидено е проектиране на обектите във фаза **РАБОТЕН ПРОЕКТ** собем и съдържание на всяка проектна част в съответствие с изискванията на Наредба № 4 от 21.05.2001 г. за обхвата и съдържанието на инвестиционните проекти.

* Изграждане на четири броя нови сгради с предназначение „Център за грижа за лица с умствена изостаналост“ всяка с капацитет 15 места, находящи се в с. Церова Кория, Община Велико Търново

1. Архитектура
2. Конструкции
3. Геодезия
4. Благоустройство
5. Електрическа – силнотокова(външни връзки, електроснабдяване, сградни ел инсталации, мълниезащита)
6. Електрическа – слаботокова инсталация (интернет, телефон, СОТ, еидеонаблюдение и пожароизвестяване);
7. Водоснабдяване и канализация – сградна инсталация и площадково водоснабдяване и канализация;
8. Отопление, вентилация и климатизация;
9. Енергийна ефективност;
10. Пожарна безопасност
11. План за безопасност и здраве;
12. ПУСО
13. Количествено-стойностна сметка;

* За обект: Ремонт и реконструкция на един брой „Център за грижа за възрастни хора в невъзможност за самообслужване“ с капацитет от 15 места, находящ се в гр.Велико Търново, кв. Колю Фичето, ул.“ Симеон Велики“ № 3, Работният проект ще включва следните проектни части:

1. Архитектура
2. Конструкции
3. Геодезия
4. Благоустройство
5. Електрическа – силнотокова(външни връзки, електроснабдяване, сградни ел инсталации, мълниезащита)
6. Електрическа – слаботокова инсталация (интернет, телефон, СОТ, еидеонаблюдение и пожароизвестяване);
7. Водоснабдяване и канализация – сградна инсталация и площадково водоснабдяване и канализация;
8. Отопление, вентилация и климатизация;
9. Газификация;
10. Енергийна ефективност;
11. Пожарна безопасност
12. План за безопасност и здраве;
13. ПУСО
14. Количествено-стойностна сметка;

**ІІ. МЕСТОПОЛОЖЕНИЕ, ИЗХОДНИ ДАННИ И СЪЩЕСТВУВАЩО ПОЛОЖЕНИЕ**

**Местоположение на обекта**

- село Церова кория, Община Велико Търново;

- град Велико Търново, улица „Симеон Велики“ №3 ;

***4. Обхват на строително-монтажните работи, спрямо които следва да бъде упражнен строителния надзор:***

Обектите попадат в IV**-**та категория по чл. 137, ал. 1 от ЗУТ.

***Технически спецификации***

Консултантът, който ще изготви комплексни доклади за оценки на съответствието на инвестиционните проекти за обектите, трябва да притежава удостоверение/лиценз за тази дейност, съгласно националното законодателство, като ще има ангажименти произтичащи от ЗУТ и в съответствие с приложимото законодателство в областта.

Оценката обхваща проверка за съответствие на инвестиционните проектисъс:

* предвижданията на подробния устройствен план;
* правилата и нормативите за устройство на територията;
* изискванията по чл. 169, ал. 1 и 3;
* взаимната съгласуваност между частите на проектите;
* пълнотата и структурното съответствие на инженерните изчисления;
* изискванията за устройство, безопасна експлоатация и технически надзор на съоръжения с повишена опасност, ако в обектите има такива;
* други специфични изисквания към определени видове строежи съгласно нормативен акт, ако за обектите има такива;
* изискванията на влезли в сила административни актове, които в зависимост от вида и големината на строежите са необходимо условие за разрешаване на строителството по Закона за опазване на околната среда, Закона за биологичното разнообразие, Закона за културното наследство или друг специален закон, както и отразяване на мерките и условията от тези актове в проекта;
* изискванията за предотвратяване на големи аварии с опасни вещества и ограничаване на последствията от тях за човешкото здраве и околната среда по глава седма, раздел I от Закона за опазване на околната среда.

**Изпълнението на строителния надзор по време на изпълнение на СМР, включва:**

* упражняване на строителен надзор по време на строителството в съответствие с чл. 168 от ЗУТ и по реда на Наредба № 3 от 31 юли 2003 г. за съставяне на актове и протоколи по време на строителството;
* координиране на строителния процес до въвеждането на обектите в експлоатация;
* извършване на постоянен строителен надзор по всички части на инвестиционните проекти;
* упражняване контрол за спазване на мерките за безопасност на обектите от страна на строителите, за да не се допуснат инциденти и злополуки на обектите;
* упражняване на контрол за спазване на изискванията за безопасност, хигиена на труда и пожарна безопасност, в съответствие с изготвен към работните проекти план за безопасност и здраве;
* осъществяване на контрол върху извършваните строително-монтажни работи (СМР) по качество, количество и стойност;
* проверка на представените от Изпълнителя/ите актове за действително извършени строително – монтажни работи;
* разпорежда премахването на некачествено извършените СМР и повторното им извършване;
* осъществяване на контрол на Строителните продукти, влагани в Строежите, като изисква сертификати за качество на материалите, одобрява заедно с възложителя предложените образци и разрешава влагането на материалите след представянето на сертификати за тях;
* изготвяне на окончателени доклади по смисъла на чл. 168, ал. 6 от ЗУТ за въвеждане на Строежите в експлоатация.
* изготвяне на технически паспорти на строежите;
* отчитане хода на изпълнение на договора и на извършените строителни и монтажни работи, като изготвя междинни доклади до Възложителя за извършените строителни и монтажни работи (СМР) по качество, количество и стойност, проверява представените от Изпълнителя/ите актове за действително извършени строителни и монтажни работи;
* упражняване на строителен надзор по време на отстраняване на проявени скрити дефекти през гаранционните срокове за срок до изтичането на 30 (тридесет) дни след датата на последния гаранционен срок за изпълнените СМР и съоръжения за строежите.
* участие в огледи на обектите, съвместно с ВЪЗЛОЖИТЕЛЯ и ИЗПЪЛНИТЕЛЯ на СМР на обектите, в рамките на гаранционните срокове, с цел установяване на проявили се дефекти, описването им в тристранен протокол и предприемане на мерки по отстраняването им;

**Консултантът няма право да извършва промени в сроковете, количествата и видовете работи без разрешение на ВЪЗЛОЖИТЕЛЯ.**

***6. Изисквания относно документите, които следва да се представят в процеса на изпълнение на договора.***

6.1. В процеса на изпълнение на строително – монтажните работи трябва да бъдат съставени всички необходими актове и протоколи, предвидени в Наредба №3 от 2003 г. *за съставяне на актове и протоколи по време на строителството.*

6.2. След завършване на строежите Изпълнителят трябва да завери екзекутивната документация съгласно изискванията на чл. 175 от ЗУТ. Тя следва да бъде представена в ***2 (два) екземпляра на хартиен*** и в ***2 (два) на електронен носител за всеки обект***.

6.3. След приключване на строително-монтажните работи Изпълнителя трябва да изготви ***Окончателни доклади*** за съответните строежи, съгласно чл.168, ал.6 от ЗУТ, за издаване на Удостоверения за въвеждане в експлоатация на обектите, включително ***всички технически паспорти***, *съгласно Наредба №5 от 2006 г. за техническите паспорти на строежите*. Докладите с приложенията към тях и паспортите, следва да се представят ***в 3 (три) оригинала на хартиен носител*** и в ***3 (три) на електронен носител за всеки от обектите.***

***6.4*** Всички документи – графични и текстови, на проектите се подписват и подпечатват от съответния квалифицирани специалисти и от управителя на фирмата консултант, извършила оценките за съответствие. Докладите за оценка на съответствието се подписват от управителя на фирмата консултант и от всички квалифицирани специалисти, извършили оценката в съответствие, съгласно чл.142, ал.9 ЗУТ.

Комплексните доклади за оценки на съответствието на инвестиционните проекти следва да се изготвят и представят в 3 /три/ екземпляра на хартиен носител и 3 /три/ на електронен носител за всеки от обектите.

***7. Застраховка на участника и подизпълнителите му (ако има такива) по чл.171, ал.1 от ЗУТ***

7.1. Участникът и неговите подизпълнители или трети лица трябва да притежават валидни застрахователни полици по чл. 171, ал. 1 от ЗУТ за професионалната им отговорност за вреди, причинени на други участници в строителството и/или на трети лица, вследствие на неправомерни действия или бездействия при или по повод изпълнение на задълженията им, заверени копия на които трябва да представят при сключване на договора.

7.2. Минималните застрахователни суми по застрахователните полици на Участникът и неговите подизпълнители за дейността, която извършват трябва да бъдат съгласно Наредбата за условията и реда за задължително застраховане в проектирането и строителството.

***8. Изисквания за качество.***

Качеството на услугата трябва да отговаря на изискванията на действащата законова уредба в страната: Закон за устройство на територията (ЗУТ), Наредба № 1/30 юли 2003 г. за номенклатурата на видовете строежи, Наредба № 2/31 юли 2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3/31 юли 2003 г. за съставяне на актове и протоколи по време на строителството, Наредба № 5/28 декември 2006 г. за техническите паспорти на строежите**,** Наредба № 2/22.03.2004 г. за минималните изисквания за здравословни и безопасни условия на труд при извършване на строителни и монтажни работи, Наредба № 7/1999 г. за минимални изисквания за здравословни и безопасни условия на труд на работните места при използване на работното оборудване, Наредба № 3/1996 г. за инструктажа на работниците и служителите по БХТПО и др.

***9. Срок за изпълнение на поръчката*:**

**Изготвяне на оценки за съответствието на инвестиционните проекти със съществените изисквания към строежите** - Срокът за изпълнение ще тече от уведомяване на ИЗПЪЛНИТЕЛЯ за изготвен инвестиционен проект за съответния обект и предаване на необходимата документация. Срокът за изготвяне на комплексен доклад за оценка на съответствието за всеки от инвестиционните проекти, не може да надвишава 15 календарни дни.

* **Упражняване на строителен надзор по време на строителството** - Изпълнителят ще упражнява функциите на строителен надзор на обектите в периода от подписване на съответните Протоколи за откриване на строителните площадки и определяне на строителна линия и ниво (обр.2) до представяне на Възложителя на окончателени доклади и Технически паспорти на строежите и до изтичането на 30 (тридесет) дни след датата на последния гаранционен срок за изпълнените СМР и съоръжения за строежа.

***10.Изисквания за публичност***

При изпълнение на обществената поръчка, Изпълнителят трябва да предприеме всички необходими мерки, за да осигури публичност на финансирането от страна на Европейския Съюз. Тези мерки трябва да са в съответствие с приложимите правила за информиране и публичност.

Мерките за информация и публичност имат за цел:

* да повишат обществената осведоменост и прозрачността по отношение на съфинансирането на проекта по ОПРР;
* да информират широката общественост за ролята, която има Европейският съюз съвместно с държавите-членки при отпускането на помощта и за резултатите от нея.

***Забележка:Участникът следва да отговаря на изискването на чл. 166, ал. 3 от ЗУТ*** *–* ***консултантът не може да сключва договор за строителен надзор за строежи, за които той или наетите от него по трудово правоотношение физически лица са строители и/или доставчици на машини, съоръжения, технологично оборудване, както и свързаните с тях лица по смисъла на Търговския закон.***

***Забележка:Участникът следва да отговаря на изискването на чл. 166, ал. 4 от ЗУТ*** *–* ***Консултантът не може да сключва договор за оценяване съответствието на проекта за строежи, за които той или наетите от него по трудово правоотношение физически лица са проектанти и/или строители, и/или доставчици на машини, съоръжения, технологично оборудване, както и свързаните с тях лица по смисъла на Търговския закон.***

**Приложения:**

Ситуация и примерни функционални схеми на сградите за обектите по обособена позиция №1